text: [{"text_idx": "#000008", "text": "TALA! Bene Isalela aba babuka Munonga wa Yodano! Ino le mema adi kwepi? Mvula byanoka bikomo mu kino kitatyi kya mwaka, kepaijije munonga wadi muyule ba\u0304\u2019nka ne pa milomo. Ino pano mema onso abau\u0304me! Bene Isalela babukanga munonga pa nshi myumu te\u0304 enka na moba\u0304abukile pa Kalunga Katyila! Lelo mema onso i mende kwepi? Tutalei bidi."}, {"text_idx": "#000009", "text": "Bene Isalela pa kwabuka Munonga wa Yodano, Yehova wasapwidile Yoshua alombole bantu\u2019mba: \u2018Babitobo bakasela dikumbo dya kipwano ne kwibabadikila. Pobakanyanta mayo abo mu mema a Munonga wa Yodano, penepo mema akaleka kukuka mulungu.\u2019"}, {"text_idx": "#000011", "text": "Babitobo baselele dikumbo dya kipwano abakemana pa bukata bwa munonga mu\u0304mu. Lelo wibamwene pa kifwatulo\u2019pa? Abo papo bemene, Bene Isalela abaabuka Munonga wa Yodano panshi po\u0304mu po\u0304!"}, {"text_idx": "#000012", "text": "Muntu yense pa kupwa kwabuka, Yehova wason\u0303anya Yoshua anene bana-balume 12 bankanka\u2019mba: \u2018Endai pemene babitobo na dikumbo dya kipwano mu munonga. Muboye\u2019po mabwe 12, mubungile\u2019o pomukala\u0304dila bufuku. Kupwa, mu mafuku a kumeso, shi benu bana kebemwipangula nshintulwilo ya ano mabwe, mukebalombola\u2019mba mema a\u0304imene kitatyi kya\u0304abukile dikumbo dya kipwano dya Yehova mu Yodano. Mabwe akemuvuluja kino kingelengele!\u2019 Yoshua nandi wabunge mabwe 12 pemene babitobo mu kyalo kya munonga."}, {"text_idx": "#000020", "text": "Mu Dishinda Wenda ku Damakasa"}]